สวัสดีค่ะเนื่องจากดิฉันมีอาการ อาหารไม่ย่อย ปวดมวนท้องบ่อยๆ มีลมโครกครากในกระเพาะตลอดเวลา ทั้งๆที่ทานอาหารแล้ว ลดเครื่องดื่ม อัดแก๊ส ถั่วหรือแป้งแล้วก็ยังเป็น มีอาการถ่ายเหลว กับท้องผูกร่วมด้วย (อุจาระเหลว เป็นสีน้ำตาลคล้ำ) เป็นมากว่า 4 เดือนแล้ว ระยะหลังมานี้มีอาการ เหม็นอาหาร เวียนหัว และคลื่นไส้ร่วมด้วยอาการอื่นๆ มีภาวะโลหิตจาง (บริจาคเลือดครั้งล่าสุดเมื่อ 2 ปีที่แล้ว ทานยาบำรุง แต่ก็ยังจางไม่สามารถบริจาคเลือดซ้ำได้)ก่อนหน้านั้นเคยมีประวัติเป็นโรคกระเพาะอาหารค่ะเคยไป รพ.รัฐประจำจังหวัดมา ได้ทำการตรวจเบื้องต้น โดยการสอบถามอาการ ได้เพียงยาลดกรด และยาเคลือบกระเพาะมาทานอยากทราบว่าเป็นอะไรและมีวิธีการตรวจละเอียดกว่านี้ไหมคะ
สวัสดีค่ะ โรคกระเพาะอาหารอักเสบสามารถเกิดได้จากหลายสาเหตุ เช่น การรับประทานยาแก้ปวด, ความเครียด, การดื่มแอลกอฮอล์หรือคาเฟอีนปริมาณมาก, การติดเชื้อเฮลิโคแบคเตอร์ ไดโลไร เป็นต้นโดยทั่วไปการรักษานอกจากใช้ยาลดกรด หรือยายับยั้งการหลั่งกรดในกระเพาะอาหารแล้ว หากมีสาเหตุตามข้างต้น ควรมีการปรับเปลี่ยนหรือกำจัดสาเหตุนั้นๆด้วยค่ะส่วนการปรับพฤติกรรมที่ช่วยให้โรคกระเพาะอาหารอักเสบดีขึ้น ได้แก่ การรับประทานอาหารตรงเวลา รับประทานอาหารที่รสไม่จัด หลีกเลี่ยงชากาแฟและแอลกอฮอล์ ดื่มน้ำเปล่าและออกกำลังกายเพิ่มขึ้นค่ะแต่หาก ปรับเปลี่ยนพฤติกรรมแล้วไม่ดีขึ้น แนะนำให้พบแพทย์อีกครั้ง เพราะหากโรคกระเพาะอาหารที่อักเสบรักษาแล้วไม่ดีขึ้น หรือมีอาการผิดปกติเช่น น้ำหนักลดลง, ถ่ายอุจจาระผิดปกติ, ถ่ายอุจจาระดำ, ซีดลง แพทย์จะพิจารณาการตรวจเพิ่มเติมนะคะ ดังนั้นจึงควรกลับไปพบแพทย์อีกครั้งนะคะ เพื่อรับการรักษาอย่างเหมาะสมต่อไปค่ะ